text: Storkene Tommy og Annika får deres eget spisekammer
  14 januar 2019 kl. 18.34
  Mandag morgen gik et gravearbejde i gang til det, der skal blive til et spisekammer for storkeparret Tommy og Annika, når de forhåbentligt til foråret vender hjem til reden i Smedager. 
  Store gravemaskiner begyndte på det, der skal ende med et dejligt storkespisekammer med frøer og padder.
  Maskinerne gik i gang allerede, da det blev lyst i morges. Resultatet skulle gerne blive til glæde for de to storke, der nu har holdt til i Smedager i syv år. Et vandhul fyldt med frøer.
  Der er dog et par store udfordringer, et vandhul er ikke bare et hul, man graver tilfældige steder.
  Når vandhullet er færdigt, skulle resten gerne komme af sig selv - vand, frøer, insekter og planter.
  Vandhullet kommer til at koste små 100.000 kroner, og pengene kommer fra storkene.dks medlemmer og andre storkeglade danskere.
  
  